gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - CIG Muller: "Non deixes que che pasen por riba"
Luns, segunda feira, 26 de setembro de 2022
O sindicato denuncia os recortes orzamentarios en todos os capítulos relacionados coa muller e reclama unha mudanza do modelo de relacións laborais transformando tamén as sociais.
Tags: cig muller violencia machista xénero
Para a CIG esta loita "non se cingue a unha única data, senón que se estende ao longo de todo o ano"
"Dille NON á violencia de xénero! Non deixes que che pasen por riba". Este é o lema baixo o que a CIG conmemora o Día Internacional contra a Violencia de Xénero. Con esta campaña, que non queren cinguir exclusivamente a esta data, queren chamar a atención sobre a "imprescindíbel mudanza do actual modelo, tanto no plano laboral como social e, nomeadamente as estruturas e valores patriarcais que perpetúan e consolidan na sociedade a violencia sexista".
Así, Margarida Corral Sánchez, secretaria confederal de Muller e Mocidade da CIG explica que "a violencia non se limita á que exercen as parellas, familiares e veciños, senón tamén a violencia no traballo, tanto na súa modalidade física e psicolóxica, incluíndo por tanto o acoso laboral e sexual, así como as discriminacións laborais que teñen como vítimas ás mulleres".
Neste día, dende a CIG lamentan o descenso de gasto adicado a temas relacionados coa muller, o que "constata o escaso interese que suscita no Goberno este asunto", din. "Cae fortemente o programa de apoio a conciliación da vida laboral e persoal (un 82,3%), pasando de 5,1 a 0,9 millóns; tamén nas accións para a igualdade, protección e promoción da muller hai un descenso dun 89,4%, pasando de 31,2 a 8,3 millóns". Explica que, se ben o único que medra é o apoio ás mulleres que sofren violencia de xénero, de 2,8 a 3,3 millóns, "Galiza conta só con 100 prazas públicas destinadas á acollida de mulleres vítimas de violencia de xénero".
Finalmente, entenden que hai que actuar sobre os factores socio-culturais que xustifican a desigualdade entre a muller e o home: "a socialización sexista das nosas crianzas, a división sexual do traballo, a inexistencia dunha conciliación da vida privada e a actividade profesional, a infrarrepresentación das mulleres na toma de decisións, a invisibilización das mulleres no espazo público, todas as formas de violencia de xénero ou as dificultades para compatibilizar a saúde reprodutiva co traballo".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto